stanford-oval/wikipedia huggingface dataset:
ลิซา เฮด
ดูเพิ่ม

ซาราห์ ไบรอันท์ เจ้าหน้าที่หญิงชาวอังกฤษคนแรกที่ถูกสังหารในประเทศอัฟกานิสถาน
ลิงลมใต้

| ลิงลมใต้ |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Lorisidae
วงศ์ย่อย:: Lorinae
สกุล:: Nycticebus
สปีชีส์:: N.  coucang
ชื่อทวินาม
Nycticebus coucang (Boddaert, 1785)


แผนที่แสดงการกระจายพันธุ์ของลิงลมใต้
ชื่อพ้อง
 Lemur tardigradus Raffles, 1821   Nycticebus coucang brachycephalus Sody, 1949  Nycticebus coucang buku Robinson, 1917  Nycticebus coucang hilleri Stone & Rehn, 1902  Nycticebus coucang insularis Robinson, 1917  Nycticebus coucang natunae Stone & Rehn, 1902  Nycticebus sumatrensis Ludeking, 1867  Nycticebus tardigradus var. malaiana Anderson, 1881  Tardigradus coucang Boddaert, 1785
ลิงลมใต้ หรือ นางอายใต้ (อังกฤษ: Sunda slow loris, Southern loris)  เป็นสัตว์เลี้ยงลูกด้วยนมในอันดับวานร (Primates) ขนาดเล็ก มีชื่อวิทยาศาสตร์ว่า Nycticebus coucang
ลักษณะ

มีรูปร่างอ้วนกลมคล้ายตุ๊กตา ตากลมโต หูมีขนาดเล็กและสั้น แขนขาค่อนข้างสั้น นิ้วที่สองจะมีเล็บที่ยาวและงองุ้มเข้าหาตัว หางสั้นมากจนแทบไม่มีหาง มีสีขนที่หลากหลาย ขนนุ่มละเอียด สั้น เหมือนกำมะหยี่ บางตัวอาจมีสีเทา บางตัวอาจมีสีน้ำตาลเข้ม หรือสีเหลืองนวล ๆ หรือบางตัวอาจมีสีดำ สันหลังมีเส้นสีเข้มลากยาวลงมาจากหัวถึงกลางหลัง มีความยาวลำตัวและหัว 30-38 เซนติเมตร ความยาวหาง 1-2 เซนติเมตร น้ำหนักประมาณ 1 กิโลกรัม
แหล่งที่อยู่

มีการกระจายพันธุ์ตั้งแต่ภาคใต้ของไทย, มาเลเซีย และ เกาะสุมาตราในอินโดนีเซีย
ลิงลมใต้ สามารถปรับตัวให้อยู่ในป่าทุกสภาพ แม้แต่ป่าที่ถูกแผ้วถางแล้ว มักเคลื่อนย้ายไปมาบนยอดไม้ หากินในเวลากลางคืน นอนหลับพักผ่อนในเวลากลางวัน โดยอาหารหลัก คือ แมลง และสัตว์เลื้อยคลาน มีพืชและผลไม้เป็นอาหารเสริม ตัวผู้จะดื่มน้ำในปริมาณมากและปัสสาวะรดไว้ตามต้นไม้ เพื่อประกาศอาณาเขต ปกติเคลื่อนตัวอย่างเชื่องช้า แต่สามารถเคลื่อนไหวได้รวดเร็วยามจับแมลงกิน และเคลื่อนไหวได้รวดมากเป็นพิเศษเมื่อถูกลมพัดแรง ๆ  เวลาตกใจหรือถูกจับได้จะชอบซุกหน้าไว้ในแวงแขน ไม่มีฤดูผสมพันธุ์ที่แน่นอน ใช้เวลาตั้งท้อง 90 วัน และมีระยะเวลาให้นมลูกประมาณ 193 วัน
ในอดีตพบบ่อย ตามชายป่า แต่ในปัจจุบัน ลดปริมาณลงมาก เนื่องจากถูกจับไปเป็นสัตว์เลี้ยงและถูกล่าเพื่อปรุงยาสมุนไพร รวมทั้งเป็นอาหารของชาวบ้านที่อาศัยอยู่บริเวณชายป่าด้วย
แหล่งข้อมูลอื่น

ข้อมูลที่เกี่ยวข้องกับ Nycticebus coucang ที่วิกิสปีชีส์
ลิทีเชีย ไรต์

| Letitia Wright |
| --- | --- |
Wright at the 2019 San Diego Comic-Con
เกิด: Letitia Michelle Wright 31 October 1993 Georgetown, Guyana
สัญชาติ: Guyanese, British
อาชีพ: นักแสดง
ปีปฏิบัติงาน: 2013–ปัจจุบัน
ลิทีเชีย มิเชล ไรต์ (อังกฤษ: Letitia Michelle Wright; เกิด 31 ตุลาคม พ.ศ. 2536) เป็นนักแสดงหญิงชาวอเมริกัน เธอเริ่มต้นอาชีพในปี พ.ศ. 2554 เธอมีบทบาทใน Black Panther และละครทีวีของอังกฤษหลายเรื่อง เช่น Top Boy, Coming Up, Chasing Shadows, Humans, the Doctor Who ตอน "Face the Raven" และ the Black Mirror ตอน "Black Museum"; หลังจากนั้นเธอได้รับการเสนอชื่อชิงรางวัล Primetime Emmy Award Outstanding Supporting Actress in a Limited Series or Movie|สาขานักแสดงสมทบหญิงยอดเยี่ยมในซีรีส์หรือภาพยนตร์ที่จำกัด
ลิตเติลฟลัฟฟีคลาวด์ส

| "ลิตเติลฟลัฟฟีคลาวด์ส" |
| --- | --- |
ภาพปกซิงเกิล "ลิตเติลฟลัฟฟีคลาวด์ส"
เพลงโดยดิออร์บ
วางจำหน่าย: พฤศจิกายน ค.ศ. 1990
แนวเพลง: แอมเบียนต์ เฮาส์
ความยาว: 8:25
ค่ายเพลง: บิกไลฟ์
โปรดิวเซอร์: ดิออร์บ
"ลิตเติลฟลัฟฟีคลาวด์ส" (อังกฤษ: Little Fluffy Clouds) เป็นซิงเกิลของ ดิออร์บ ออกจำหน่าย ในปี ค.ศ. 1990 ขึ้นชาร์ตซิงเกิลแห่งสหราชอาณาจักรอันดับสูงสุดที่ 87
รายชื่อเพลง

A   Little Fluffy Clouds (Dance Mk 2)
B1   Into The Fourth Dimension (Essenes Beyond Control)
B2   Little Fluffy Clouds (Ambient Mk 1)
ลินคอล์น ลาวด์

| ลินคอล์น ลาวด์ |
| --- | --- |
ตัวละครใน เดอะลาวด์เฮาส์, เดอะคาซากรานเด้ส์, เดอะเรียลลีลาวด์เฮาส์
ให้เสียงโดย: Grant Palmer ในซีซัน 1, Collin Dean ในซีซัน 1-3, Tex Hammond ในซีซัน 3-4, Asher Bishop ในซีซัน 4-6, Bentley Griffin ตั้งแต่ซีซัน 6
ข้อมูลตัวละครในเรื่อง
ชื่อเต็ม: ลินคอล์น อัลเบิร์ต ลาวด์
ชื่อเล่น: ลิงซ์
เพศ: ชาย
ครอบครัว: ลินน์ ลาวด์ ซีเนียร์ (พ่อ) ริต้า ลาวด์ (แม่) ลอริ ลาวด์ (พี่สาว) เลนิ ลาวด์ (พี่สาว) ลูน่า ลาวด์ (พี่สาว) ลูอัน ลาวด์ (พี่สาว) ลินน์ ลาวด์ จูเนียร์ (พี่สาว) ลูซี่ ลาวด์ (น้องสาว) ลาน่า ลาวด์ (น้องสาว) โลล่า ลาวด์ (น้องสาว) ลิซ่า ลาวด์ (น้องสาว) ลิลลี่ ลาวด์ (น้องสาว) เลโอนาร์ด ลาวด์ (ปู่) อัลเบิร์ต เรย์โนลส์ (ตา) เมอร์เทิ้ล เรย์โนลส์ (ยาย) รูธ (ป้า) แลนซ์ ลาวด์ (ลุง) ชารอน ลาวด์ (ป้า) เชน ลาวด์ (ลูกพี่ลูกน้อง) เชลบี ลาวด์ (ลูกพี่ลูกน้อง) ไชโลห์ ลาวด์ (ลูกพี่ลูกน้อง)
บ้านเกิด: รอยัลวูดส์, รัฐมิชิแกน
สัญชาติ: อเมริกัน
ลินคอล์น อัลเบิร์ต ลาวด์ (อังกฤษ: Lincoln Albert Loud) เป็นตัวเอกเด็กชายคนเดียวในครอบครัวลาวด์จากการ์ตูนเรื่องเดอะลาวด์เฮาส์
ลินดอน ไรฟ์

| Lyndon Rive |
| --- | --- |
Rive in 2015
เกิด:  (1977-01-22) 22 มกราคม ค.ศ. 1977 (47 ปี) Pretoria, South Africa
สัญชาติ: South African - American
มีชื่อเสียงจาก: Co-founder of SolarCity
ตำแหน่ง: CEO of SolarCity
ญาติ: Elon Musk (cousin)   Kimbal Musk (cousin)   Tosca Musk (cousin)   Maye Musk (aunt)
ลินดอน ไรฟ์ (อังกฤษ: Lyndon Rive) (เกิด 22 มกราคม พ.ศ. 2520) เป็นผู้ร่วมก่อตั้ง SolarCity และดำรงตำแหน่งซีอีโอจนถึงปี พ.ศ. 2560 SolarCity เป็นผู้ให้บริการด้านพลังงานสะอาดซึ่งมีการออกแบบ, การเงิน และติดตั้งระบบเซลล์แสงอาทิตย์ ทำการตรวจสอบประสิทธิภาพการใช้พลังงาน และการติดตั้งเพิ่มเติมและสร้างสถานีชาร์จสำหรับรถยนต์ไฟฟ้า Rive ร่วมก่อตั้ง SolarCity ร่วมกับ Peter พี่ชายของเขาในปี พ.ศ. 2549
ก่อนที่จะร่วมก่อตั้ง SolarCity Lyndon Rive ได้ร่วมก่อตั้งบริษัทซอฟต์แวร์ระดับองค์กร Everdream ซึ่ง Dell ได้เข้าซื้อกิจการในท้ายที่สุด Rive เริ่มต้นบริษัทแรกเมื่ออายุ 17 ปี ก่อนที่จะออกจากแอฟริกาใต้บ้านเกิด ในเวลาว่าง Rive เล่นฮอกกี้ใต้น้ำ Rive เป็นลูกพี่ลูกน้องของนักลงทุน SolarCity และนักลงทุน Elon Musk เนื่องจากแม่ของพวกเขาเป็นฝาแฝด
ลินดา รอนสตัดต์

| ลินดา รอนสตัดต์ |
| --- | --- |

ข้อมูลพื้นฐาน
ชื่อเกิด: มาเรีย ลินดา รอนสตัดต์
เกิด:  (1946-07-15) 15 กรกฎาคม ค.ศ. 1946 (78 ปี)
ที่เกิด: Tucson, Arizona, U.S.
แนวเพลง: ร็อก, ร็อกแอนด์โรล, ดนตรีโฟล์ก, คันทรี, คันทรีร็อก, ranchera, Mariachi, ดนตรีละติน, อาร์แอนด์บี, cajun, บิ๊กแบนด์, แจ๊ส, ป็อป,  อาร์ตร็อก, อคูสติกร็อก
อาชีพ: นักร้อง-นักแต่งเพลง, นักดนตรี, โปรดิวเซอร์เพลง, นักแสดง
เครื่องดนตรี: เสียงร้อง
ช่วงปี: 1967 – 2011
ค่ายเพลง: Capitol Elektra/Asylum Verve Vanguard
มาเรีย ลินดา รอนสตัดต์ (อังกฤษ: Maria Linda Ronstadt) หรือลินดา รอนสตัดต์ (อังกฤษ: Linda Ronstadt) เกิดเมื่อวันที่ 15 กรกฎาคม ค.ศ. 1946 เป็นนักร้องชาวอเมริกัน ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของเธอกว่า 4 ทศวรรษ เธอเคยได้รับรางวัลแกรมมี่มาแล้วหลายครั้ง, 2 รางวัลคันทรีมิวสิกอวอร์ดส, 1 รางวัลเอมมี และ 1 รางวัลอัลมา และในสหรัฐอเมริกาเธอได้รับรางวัลแผ่นเสียงทองคำ รางวัลแผ่นเสียงทองคำขาว จากหลายอัลบั้ม นอกจากนี้ ยังเคยได้รับการเสนอชื่อรางวัลโทนีและรางวัลลูกโลกทองคำอีกด้วย
นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง
เธอมีผลงานอัลบั้มเพลงในฐานะศิลปินเดี่ยวกว่า 30 ชุด มีอัลบั้มรวมเพลงกว่า 15 ชุด เคยร่วมงานกับศิลปินหลากหลายกว่า 120 อัลบั้ม เธอมีซิงเกิลติดชาร์ตบิลบอร์ดฮ็อต 100 อยู่ 38 ซิงเกิล ซึ่งมี 21 ซิงเกิลติดท็อป 40 และมี 10 ซิงเกิลติดท็อป 10 และมี 3 ซิงเกิลขึ้นสูงสุดอันดับ 2 และมีซิงเกิลอันดับ 1 คือเพลง "You're No Good"
ลินดา แฮมิลตัน

| ลินดา แฮมิลตัน |
| --- | --- |
ปี 2009
สารนิเทศภูมิหลัง
เกิด:  (1956-09-26) กันยายน 26, 1956 (68 ปี) ลินดา แคร์รอล แฮมิลตัน Salisbury, Maryland, U.S.
คู่สมรส: Bruce Abbott (1982-1989) (หย่า) บุตรชาย 1 คน  James Cameron (1997-1999) (หย่า) บุตรสาว 1 คน
อาชีพ: นักแสดง
ปีที่แสดง: 1979-ปัจจุบัน
ลินดา แคร์รอล แฮมิลตัน (อังกฤษ: Linda Carroll Hamilton) เกิดเมื่อวันที่ 26 กันยายน ค.ศ. 1956 เป็นนักแสดงชาวอเมริกัน เป็นที่รู้จักมากที่สุดในบทแซราห์ คอนเนอร์ ในภาพยนตร์ The Terminator และภาคต่อ Terminator 2: Judgment Day และบทแคเทอรีน แชนด์เลอร์ ในซีรีส์ทางโทรทัศน์ Beauty and the Beast ที่ทำให้เธอได้รับการเสนอชื่อเข้าชิง 2 รางวัลลูกโลกทองคำและ 1 รางวัลเอมมี
ลิทเทิลไอแลนด์แอทเพียร์ 55

| ลิทเทิลไอแลนด์แอทเพียร์ 55 |
| --- | --- |
สวนบนเกาะเทียม

ประเภท: สวนมหานคร
ที่ตั้ง: แมนฮัตตัน, นิวยอร์กซิตี
พิกัดภูมิศาสตร์: 40°44′31″N 74°00′37″W﻿ / ﻿40.74194°N 74.01028°W﻿ / 40.74194; -74.01028
พื้นที่: 2.4 เอเคอร์ (0.97 ha)
เปิดตัว: 21 พฤษภาคม 2021
เวลาให้บริการ: 6 น. ถึง ตี 1 ทุกวัน
สถานะ: ตลอดทั้งปี
ลิทเทิลไอแลนด์แอทเพียร์ 55 (อังกฤษ: Little Island at Pier 55; โดยเขียนในรูปแบบ Little Island @Pier55) เป็นเกาะที่มนุษย์สร้างขึ้นในแม่ต้ำฮัดสันทางตะวันตกของแมนฮัตตัน นิวยอร์กซิตี ติดกับสวนสาธารณะแม่น้ำฮัดสันใหล้แยกที่ตัดระหว่างถนนเวสต์ ดับ ถนนเธอร์ทีนธ์ในแมนฮัตตัน สวนและเกาะเป็นผลงานออกแบบของฮีทเธอร์วิกสตูดิโอ มีพื้นที่ขนาด 2.4 เอเคอร์ (0.97 เฮกตาร์) รองรับด้วยเสาทรงหม้อจำนวน 132 ต้น ที่มีความสูง 15 ถึง 62 ฟุต (4.6 ถึง 18.9 เมตร) ซึ่งดำเนินการติดตั้งโดยวิศวกรของอารูพกรุ๊ป ผลิตโดยฟอร์ตมิลเลอร์คัมพานีในอัปสเตทนิวยอร์ก เริ่มก่อสร้างในปี 2018 ก่อนที่จะเปิดให้บริการเป็นทางการในวันที่ 21 พฤษภาคม 2021
ตัวสวนตั้งอยู่ในพื้นที่ของเขตมีทแพ็กคิงกับเชลซีในโบโรแมนฮัตตัน สวนริเริ่มก่อสร้างโดยแบรี ดิลเลอร์ และออกแบบโดยบริษัทฮีทเธอร์วิกสตูดิโอของสถาปนิกธอมัส ฮีทเธอร์วิก
แหล่งข้อมูลอื่น

เว็บไซต์ทางการ
ลิซโซ

| ลิซโซ |
| --- | --- |
ลิซโซในเทศกาลแกลสตันบูรี 2023
เกิด: เมลิสซา วิเวียน เจฟเฟอร์สัน  (1988-04-27) 27 เมษายน ค.ศ. 1988 (36 ปี) ดีทรอยต์ รัฐมิชิแกน สหรัฐ
ศิษย์เก่า: มหาวิทยาลัยฮิวสตัน
อาชีพ:  นักร้อง  แร็ปเปอร์  นักแต่งเพลง  นักแสดง 
ปีปฏิบัติงาน: 2010–ปัจจุบัน
รางวัล: รายการทั้งหมด
อาชีพทางดนตรี
ที่เกิด: มินนีแอโพลิส รัฐมินนิโซตา สหรัฐ
แนวเพลง:  ฮิปฮอป  ฟังก์-ป็อป  อาร์แอนด์บี  โซล 
เครื่องดนตรี:  เสียงร้อง  ฟลูต 
ค่ายเพลง:  ทีจีเอ็นพี  แอตแลนติก  ไนซ์ไลฟ์  บีจีเอสดับเบิลยู 

เว็บไซต์: lizzomusic.com


 
 นักดนตรี
เมลิสซา วิเวียน เจฟเฟอร์สัน (อังกฤษ: Melissa Viviane Jefferson; เกิด 27 เมษายน ค.ศ. 1988) หรือชื่อในวงการคือ ลิซโซ (Lizzo) เป็นนักร้อง-นักแต่งเพลง แร็ปเปอร์ และนักแสดงชาวอเมริกัน ลิซโซเกิดในดีทรอยต์ รัฐมิชิแกน ต่อมาย้ายไปยังเมืองฮิวสตัน รัฐเท็กซัส เธอเริ่มสนใจงานดนตรีก่อนจะย้ายไปยังเมืองมินนีแอโพลิสและทำดนตรีเพลงฮิปฮอป ก่อนจะได้เซ็นสัญญากับไนซ์ไลฟ์เรเคิดดิงคอมปานีและแอตแลนติกเรเคิดส์ ลิซโซออกอัลบั้มสองชุด ได้แก่ ลิซโซแบนเกอส์ (2013) และ บิกเกิร์ลสมอลล์เวิลด์ (2015) และยังออกอีพีแรกกับค่ายเพลงหลัก โคโคนัตออยล์ ซึ่งออกใน ค.ศ. 2016
ลิซโซประสบความสำเร็จในกระแสหลักด้วยการออกอัลบั้มชุดที่สาม คัสไอเลิฟยู ขึ้นถึงอันดับสี่บนบิลบอร์ด 200 อัลบั้มนี้ก่อให้เกิดซิงเกิล "จูซ" และ "เทมโป" เวอร์ชันดีลักซ์ของอัลบั้ม มีซิงเกิล "ทรูธเฮิร์ตส์" ที่ออกใน ค.ศ. 2017 กลายเป็นเพลงไวรอลวิดีโอที่ประสบความสำเร็จระยะเวลานาน (sleeper hit) สองปีหลังจากออกจำหน่าย เพลงขึ้นอันดับหนึ่งบนชาร์ตบิลบอร์ด ฮอต 100 นานเจ็ดสัปดาห์ กลายเป็นเพลงเดี่ยวของแร็ปเปอร์หญิงที่ขึ้นอันดับหนึ่งนานที่สุด ในระหว่างนี้ ซิงเกิลของเธอเมื่อ ค.ศ. 2016 อย่าง "กูดแอสเฮลล์" ยังไต่ชาร์ตขึ้นไปถึงสิบอันดับแรกบนบิลบอร์ด ฮอต 100 และชาร์ตซิงเกิลแห่งสหราชอาณาจักร ลิซโซได้รับการเสนอชื่อเข้าชิงถึงแปดสาขาที่งานประกาศรางวัลแกรมมีครั้งที่ 62 ซึ่งมากกว่าศิลปินใด ๆ ในปีนั้น รวมถึงได้รับการเสนอชื่อเข้าชิงรางวัลใหญ่แต่ละหมวดหมู่ที่เรียกว่า "บิกโฟร์" ท้ายที่สุดก็ได้รับรางวัลอัลบั้มเพลงเออร์เบินร่วมสมัยยอดเยี่ยม, การแสดงเดี่ยวป็อปยอดเยี่ยม จากเพลง "กูดแอสเฮลล์" และการแสดงอาร์แอนด์บีดั้งเดิมยอดเยี่ยม จากเพลง "เจอโรม"
ใน ค.ศ. 2021 ลิซโซออกซิงเกิล "รูเมอส์" ร้องรับเชิญโดยคาร์ดิ บี เปิดตัวในห้าอันดับแรกบนชาร์ตบิลบอร์ด ฮอต 100 อัลบั้มชุดที่สี่ สเปเชียล นำด้วยซิงเกิล "อะเบาต์แดมน์ไทม์" ขึ้นถึงอันดับหนึ่งบนฮอต 100
นอกจากงานดนตรี ลิซโซยังเริ่มงานแสดงโดยพากย์เสียงให้กับภาพยนตร์แอนิเมชันเรื่อง ผจญแดนตุ๊กตามหัศจรรย์ (2019) และปรากฏอยู่ในภาพยนตร์เรื่อง ยั่ว สวย รวย แสบ (2019) นอกจากนั้นเธอยังเป็นพิธีกรรายการเรียลลิตีทางโทรทัศน์ของแอมะซอนไพรม์วิดีโอ ในเรื่อง ลิซโซส์วอตช์เอาต์ฟอร์เดอะบิกเกิร์ล ซึ่งทำให้เธอได้รับรางวัลไพรม์ไทม์เอมมี สาขารายการแนวแข่งขันยอดเยี่ยม ใน ค.ศ. 2019 นิตยสาร ไทม์ ยกให้ลิซโซเป็น "ผู้ให้ความบันเทิงแห่งปี" จากความนิยมที่พุ่งสูงขึ้นและการมีส่วนร่วมทางดนตรีของเธอ นอกจากจะได้รับรางวัลแกรมมีสามครั้งแล้ว เธอยังได้รับรางวัลบิลบอร์ดมิวสิกอะวอดส์, เบตอะวอดส์ และโซลเทรนมิวสิกอะวอดส์อีกสองครั้ง
แหล่งข้อมูลอื่น

เว็บไซต์ทางการ
ลิซโซ ที่ออลมิวสิก
ลินด์เซย์ ฮอยล์

| เดอะไรต์ออนะระเบิลเซอร์ ลินด์เซย์ ฮอยล์ MP |
| --- | --- |
ฮอยล์ ใน ค.ศ. 2024

ประธานสภาสามัญชน
อยู่ในวาระ
เริ่มดำรงตำแหน่ง  4 พฤศจิกายน 2019
กษัตริย์: สมเด็จพระราชินีนาถเอลิซาเบธที่ 2 สมเด็จพระเจ้าชาลส์ที่ 3
นายกรัฐมนตรี: บอริส จอห์นสัน ลิซ ทรัสส์ ริชี ซูแน็ก เคียร์ สตาร์เมอร์
รอง: เอเลนอร์ แลง
ก่อนหน้า: จอห์น เบอร์โคว์
สมาชิกรัฐสภา เขต ชอร์ลี
อยู่ในวาระ
เริ่มดำรงตำแหน่ง  1 พฤษภาคม 1997
ก่อนหน้า: เดน โดเวอร์
คะแนนเสียง: 17,392 (43.6%)
 
ข้อมูลส่วนบุคคล
เกิด: ลินด์เซย์ ฮาร์วีย์ ฮอยล์  (1957-06-10) 10 มิถุนายน ค.ศ. 1957 (67 ปี) Adlington, Lancashire, อังกฤษ
พรรคการเมือง: ไม่มี
การเข้าร่วม พรรคการเมืองอื่น: พรรคแรงงาน (ก่อน 2019)
คู่สมรส:   Lynda Anne Fowler (สมรส 1974; หย่า 1982)  Catherine Swindley  (สมรส 1993) 
บุตร: 2
อาชีพ: นักการเมือง นักธุรกิจ

เซอร์ ลินด์เซย์ ฮาร์วีย์ ฮอยล์ (อังกฤษ: Sir Lindsay Harvey Hoyle; เกิด 10 มิถุนายน ค.ศ. 1957) เป็นนักการเมืองชาวอังกฤษที่ดำรงตำแหน่งประธานสภาสามัญชนตั้งแต่เดือนพฤศจิกายน ค.ศ. 2019
ลิซา บอยล์

| ลิซา บอยล์ Lisa Boyle |
| --- | --- |
เกิด:  (1964-08-06) สิงหาคม 6, 1964 (60 ปี) ชิคาโก, อิลลินอยส์, สหรัฐอเมริกา
ชื่ออื่น: Lisa D. Boyle, Lissa Boyle, Lisa Boyles, Cassandra Leigh, หรือ Cassandrea Leigh
อาชีพ: นักแสดง, นางแบบ
ปีปฏิบัติงาน: 1988-ปัจจุบัน
ส่วนสูง: 5 ft 6 in (1.68 m)
ลิซา ดอรีน บอยล์ (อังกฤษ: Lisa Doreen Boyle, Lisa Boyle) หรือชื่อที่ใช้ในการแสดงว่า ลิซา บอยล์ เกิดวันที่ 6 สิงหาคม ค.ศ. 1964 เธอเป็นนักแสดงหญิงชาวอเมริกัน เป็นที่รู้จักจากการเป็นางแบบในนิตยสาร เพลย์บอย
เธอเริ่มมีชื่อเสียงในด้านการแสดงในละครโทรทัศน์เรื่อง Earth Girls Are Easy (1998) ส่วนด้านภาพยนตร์ เธอมีชื่อเสียงจากการแสดงภาพยนตร์เรื่อง Bad Boys, Lost Highway, Face/Off และยังมีผลงานภาพยนตร์อีโรติกด้วย คือเรื่อง On the Edge (1994)
ผลงานด้านการแสดง

Earth Girls Are Easy (1988)
Road to Revenge (1993)
Midnight Witness (1993)
Red Shoe Diaries (1992–1994)
On the Edge (1994)
Midnight Tease (1994)
Terminal Voyage (1994)
Love Street (1994)
Concealed Weapon (1994)
Dream On
Criminal Hearts (1995)
Caged Heat 3000 (1995)
Guns and Lipstick (1995)
When the Bullet Hits the Bone (1995)
Bad Boys
Friend of the Family (1995)
Red Shoe Diaries 5: Weekend Pass (1995)
I Like to Play Games (1995)
Showgirls (1995)
Alien Terminator (1995)
Dreammaster: The Erotic Invader (1996)
Daytona Beach (1996)
Erotic Confessions (1996)
Married... with Children (1993–1996)
Married... with Children (1993)
Baywatch Nights (1996)
The Nutty Professor (1996)
Silk Stalkings (2 episodes, 1995–1996)
Time Hunters (1997)
The Night That Never Happened (1997)
Lost Highway (1997)
Intimate Deception (1997) (V)
Face/Off (1997)
Total Security
Leaving Scars (1997)
Sheer Passion (1998)
Brooklyn South (1998)
Buddy Faro (1998)
The Hughleys (1999)
Baywatch (1994–1999)
G vs E (1999)
The Last Marshal (1999)
Let the Devil Wear Black (1999)
The Phantom Eye (1999)
Shasta McNasty (1 episode, 1999)
Lucky Numbers (2000)
Pray for Power (2001)
Black Scorpion รับบท เมดูซ่า (2001)
แหล่งข้อมูลอื่น

Lisa Boyle ที่อินเทอร์เน็ตมูวีเดตาเบส
แม่แบบ:AllRovi person
AskMen.com profile
Lisa Boyle's Official Photography Website เก็บถาวร 2019-06-28 ที่ เวย์แบ็กแมชชีน
Flaunt Girls เก็บถาวร 2008-11-04 ที่ เวย์แบ็กแมชชีน Commercial site Lisa Boyle Runs, formerly Lisaboyle.com
ลิซา เบรนแนน-จอบส์

| ลิซา เบรนแนน-จอบส์ Lisa Brennan-Jobs |
| --- | --- |
ลิซา จอบส์ ในปี ค.ศ. 2005
เกิด: 17 พฤษภาคม พ.ศ. 2521 (46 ปี)
สัญชาติ: อเมริกัน
อาชีพ: นักข่าว, นักเขียน
บิดามารดา: สตีฟ จอบส์ คริส-แอน เบรนแนน
เว็บไซต์: http://www.lisabrennanjobs.net/
ลิซา นิโคล เบรนแนน-จอบส์ (อังกฤษ: Lisa Nicole Brennan-Jobs, เกิด 17 พฤษภาคม ค.ศ. 1978) นักหนังสือพิมพ์และนักเขียนหนังสือนิตยสารชาวอเมริกัน บุตรนอกสมรสของสตีฟ จอบส์ ที่เกิดกับคริส-แอน เบรนแนน
ประวัติ

ลิซา เบรนแนน-จอบส์ เกิดเมื่อวันที่ 17 พฤษภาคม ค.ศ. 1978 โดยเธอเป็นบุตรสาวนอกสมรสของสตีฟ จอบส์ ผู้บริหารระดับสูงของแอปเปิลคอมพิวเตอร์ ที่เกิดกับคริส-แอน เบรนแนน โดยเบรนแนน-จอบส์ได้เติบโตในแคลิฟอร์เนีย และได้รับการเลี้ยงดูจากมารดา
ในปีที่เธอเกิด บริษัทแอปเปิลมีการเติบโตอย่างรวดเร็ว และภายหลังมีการผลิตคอมพิวเตอร์แอปเปิลลิซาขึ้น และคนส่วนใหญ่คิดว่ามาจากชื่อของเธอที่เป็นบุตรสาวคนแรกของจอบส์ แต่ทางบริษัทแอปเปิลกลับออกมาระบุว่า ชื่อดังกล่าวมาจากตัวย่อของ Local Integrated Software Architecture (LISA)
การศึกษาและผลงาน

เบรนแนน-จอบส์ สำเร็จการศึกษาจากมหาวิทยาลัยฮาร์วาร์ด ในปี ค.ศ. 2000 จากนั้นจึงย้ายไปยังยุโรปและใช้ชีวิตอยู่ที่นั่น 7 ปี
ปัจจุบันเธอเป็นนักเขียนและเรียงความลงในเว็บไซต์ส่วนตัวของเธอ โดยผลงานที่ได้รับการตีพิมพ์ของเธอ ได้แก่  The Southwest Review, The Massachusetts Review, Harvard Crimson, The Harvard Advocate, Spiked, Vogue และ O, The Oprah Magazine
ลิซก

รูปลิซกจากเกม Romance Of The Three Kingdoms XI ของค่ายเกม KOEI
ลิซก (อังกฤษ: Li Su) เป็นเสนาธิการคนสำคัญของตั๋งโต๊ะเป็นคนที่มีวาทะศิลป์เป็นเลิศ เมื่อตั๋งโต๊ะคิดปลดหองจูเปียนจากตำแหน่งฮ่องเต้ และตั้งหองจูเหียบขึ้นเป็นกษัตริย์ มีผู้ไม่เห็นด้วยหลายคน โดยเฉพาะเต๊งหงวน เจ้าเมืองเกงจิ๋ว หลายวันต่อมาเต๊งหงวนได้ยกทัพมารบกับตั๋งโต๊ะ เต๊งหงวนมีลิโป้เป็นลูกบุญธรรมและองครักษ์ ลิโป้มีฝีมือเก่งกาจสามารถตีทัพตั๋งโต๊ะจนต้องถอยกลับค่ายไป ตั๋งโต๊ะอยากได้ลิโป้เป็นขุนพลของตน ลิซกซึ่งเป็นคนบ้านเดียวกับลิโป้จึงอาสาไปเกลี้ยกล่อมลิโป้ โดยขอม้าเซ็กเธาว์และสมบัติจากตั๋งโต๊ะ เพื่อไปมัดใจลิโป้ ลิซกเกลี้ยกล่อมลิโป้ได้สำเร็จและยุให้ลิโป้สังหารเต๊งหงวนเสีย เมื่อมีลิโป้อยู่ข้างกาย ตั๋งโต๊ะจึงไม่กลัวใครอีกต่อไป กระทำการปลดหองจูเปียน และตั้งหองจูเหียบขึ้นเป็นพระเจ้าเหี้ยนเต้ ลิซกได้ความชอบใหญ่หลวงในการเกลี้ยกล่อมลิโป้ แต่ไม่ได้บำเหน็จรางวัลอันใดจากตั๋งโต๊ะเลย จึงนึกน้อยใจอยู่
ประวัติ

กองทัพพันธมิตร 18 หัวเมืองนำโดยอ้วนเสี้ยวได้ยกมาตีลกเอี๋ยง ลิซกได้เป็นเป็นที่ปรึกษาของฮัวหยงในการต้านศึกที่ด่านกิสุยก๋วน และแนะนำฮัวหยงในการตีกองทัพซุนเกี๋ยน ทัพหน้าของกองทัพพันธมิตรจนแตกกระเจิงไป อย่างไรก็ตาม ต่อมาฮัวหยงถูกกวนอูสังหาร และจากเหตุการณ์ที่เล่าปี่ กวนอู เตียวหุย รบกับลิโป้ ทำให้ลิโป้ต้องถอยทัพกลับมา ตั๋งโต๊ะกลัวกองทัพพันธมิตรจึงย้ายเมืองหลวงไปเตียงฮัน ลิซกได้ติดตามไปด้วย
ต่อมา ลิโป้เกิดกินแหนงแคลงใจกับตั๋งโต๊ะเพราะนางเตียวเสี้ยน ตั๋งโต๊ะได้พานางเตียวเสี้ยนย้ายไปอยู่ที่เมืองเหมยอู่ อ้องอุ้นยุให้ลิโป้คิดฆ่าตั๋งโต๊ะ และคิดอุบายหาทางใช้คนไปหลอกตั๋งโต๊ะให้มาที่เตียงฮันและจัดการฆ่าเสีย อ้องอุ้นคิดได้ว่าลิซกยังน้อยใจที่ตั๋งโต๊ะไม่บำเหน็จรางวัลในความชอบที่เกลี้ยกล่อมลิโป้ จึงขอให้ลิซกไปหลอกตั๋งโต๊ะว่าพระเจ้าเหี้ยนเต้สละบัลลังก์ให้ตั๋งโต๊ะขึ้นครองต่อไป ลิซกรับคำและสามารถหลอกตั๋งโต๊ะได้สำเร็จ ทำให้ตั๋งโต๊ะถูกลิโป้สังหารในเวลาต่อมา หลังจากตั๋งโต๊ะเสียชีวิต ลิฉุย กุยกี ลูกน้องของตั๋งโต๊ะ ได้ยกทัพตีเตียงฮันเพื่อยึดอำนาจคืน ลิซกได้อาสาลิโป้ไปรบกับลิฉุย กุยกี แต่รบแพ้กลับมา ทหารเสียชีวิตไปกว่าครึ่ง ลิโป้โกรธมากสั่งให้ประหารลิซกเสีย
ดูเพิ่ม

ตัวละครในสามก๊ก
ตั๋งโต๊ะ
ลิโป้
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋
ลิงเสน

| ลิงเสน |
| --- | --- |

ฝูงลิงเสน
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
สกุล:: Macaca
สปีชีส์:: M.  arctoides
ชื่อทวินาม
Macaca arctoides (I. Geoffroy, 1831)

ชื่อพ้อง
 brunneus (Anderson, 1871)  harmandi (Trouessart, 1897)  melanotus (Ogilby, 1839)  melli (Matschie, 1912)  rufescens (Anderson, 1872)  speciosus (Murie, 1875)  ursinus (Gervais, 1854)
ลิงเสน หรือ ลิงหมี (อังกฤษ: Stump-tailed macaque, Bear macaque) เป็นลิงชนิดหนึ่ง ที่สามารถพบได้ในประเทศไทย มีชื่อวิทยาศาสตร์ว่า Macaca arctoides จัดอยู่ในวงศ์ลิงโลกเก่า (Cercopithecidae)
ลักษณะ

ลำตัวยาว หลังสั้น ขนยาวสีน้ำตาล หน้ากลม หางสั้น ลูกลิงมีขนสีขาว และเปลี่ยนเป็นสีเข้มเมื่อมีอายุมากขึ้น ใบหน้าเป็นสีชมพู หรือ สีแดงเข้ม ถึงน้ำตาล และมีขนเล็กน้อย ลิงเพศผู้มีลำตัวใหญ่กว่าลิงเพศเมีย มีน้ำหนัก 9.7-10.2 กิโลกรัม ลิงเพศเมีย มีน้ำหนัก 7.5-9.1 กิโลกรัม ลิงเสนเพศผู้มีเขี้ยวยาว และ อาศัยรวมกันเป็นกลุ่ม มีถุงเก็บอาหารใต้คาง หางสั้นมากจนดูเหมือนกับไม่มีหาง ก้นแดง หน้าท้องมีขนน้อย  ขนบนหัวจะขึ้นวนเป็นก้นหอย ขนที่แก้มชี้ไปทางหลังและคลุมหูไว้  และยังมีกลิ่นตัวที่เหม็นมาก
การกระจายพันธุ์

สามารถพบได้ในป่าทุกชนิดของเขตร้อนและกระจายกันอยู่แถบตะวันออกเฉียงเหนือของอินเดีย, ทางตะวันออกเฉียงใต้ของจีน ทางตะวันตกของมาเลเซีย, แหลมมลายู, พม่า, ไทย, เวียดนาม และ ทางตะวันออกของบังคลาเทศ
นิเวศวิทยาและพฤติกรรม

กินผลไม้ พืชผัก รวมถึงแมลงขนาดเล็ก อาศัยอยู่เป็นฝูงใหญ่ มีการปกครองตามลำดับอาวุโส แต่เมื่อเวลากินอาหารมักจะทะเลาะกันเป็นเสียงดัง  โดยมักหากินตามพื้นดินมากกว่าต้นไม้ในเวลากลางวัน
เริ่มผสมพันธุ์ได้เมื่อมีอายุ 3-4 ปี ระยะตั้งท้องนาน 146 วัน ออกลูกครั้งละ 1 ตัว และมีอายุยืนกว่า 20 ปี
สำหรับในประเทศไทย ลิงเสนเดิมพบได้ทุกภูมิภาค แต่ปัจจุบันมีสถานะในธรรมชาติที่ลดลงเป็นจำนวนมาก จนเหลือเพียงไม่กี่ฝูงเท่านั้น อาทิ เขตรักษาพันธุ์สัตว์ป่าทุ่งใหญ่-ห้วยขาแข้ง, อุทยานแห่งชาติแก่งกรุง, อุทยานแห่งชาติเขาลำปี-หาดท้ายเหมือง, อุทยานแห่งชาติน้ำตกโยง เป็นต้น มีสถานะทางกฎหมายเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

วิดีโอคลิปลิงเสนจากyoutube
ข้อมูลที่เกี่ยวข้องกับ Macaca arctoides ที่วิกิสปีชีส์